It-tim ta’ Jose Mourinho se jkun qed jiffaċja l-qawwa ta’ Paris Saint Germain fiċ-Champions League. Dan hekk kif illum ittellgħu l-poloz tal-fażi tal-aħħar 16. Fost l-aktar konfronti diffiċli hemm dak bejn Liverpool u Bayern Munich illi huma tnejn mill-aktar timijiet Ewropej li gawdew suċċessi f’dan il-livell. Juventus, waħda mill-aktar formazzjonijiet favoriti fil-kompetizzjoni ta’ din is-sena, se jaffrontaw oppożizzjoni Spanjola. Il-poloz ġew hekk: Schalke 04 vs Manchster City Atletico Madrid vs Juventus Manchester United vs PSG Tottenham vs Borussia Dortmund Lyon vs FC Barcelona Roma vs Porto Ajax vs Real Madrid Liverpool vs Bayern Munich Minn din il-fażi, se tibda tintuża wkoll is-sistema tal-VAR.